Kivimies

Vaasassa asuva puliukko.

Todistajan kertomus Kivimiehestä: "Pitkänhuiskea parrakas herra, jolla on kokoonsa nähden yllättävän korkea puheääni. Joidenkin tarinoiden mukaan kyseessä olisi Pohjalaisen entinen päätoimittaja, jota elämä kohteli kaltoin, mutta itselleni kyseinen herra esitteli olevansa 'kivimies' (nimi ei tullut ilmi).  Suht tuttu näky Kauppapuistikon seuduilla, jossa herra etsiskeli lähinnä tupakanjämiä. Työkaverilla, joka kertoi tuon päätoimittaja-tarinan, oli tapana antaa hänelle aina jokunen tupakka, mikäli sattuivat kohtaamaan. Kivimies oli/on selvästi musiikkimiehiä; edesmenneen Club25:n aikoihin herra saattoi keikkailtana ilmestyä eteiseen katsastamaan nuorison meininkiä ja ottamaan jokusen tanssiaskeleen. Yleensä hän muisti myös varoittaa meitä omista elämäntavoistaan ("minä olen sitten ihan puliukko!"). Koskaan hän ei ollut kuitenkaan sekavassa saatika edes erityisen humalaisessa tilassa. ''Henk.koht. kokemuksena on jäänyt mieleen julisteidenjakoreissu, jolloin kivimies ilmestyi juttusilleni, kehui kovasti musiikkia noin yleisesti, ja kaivoi lopuksi kuluneen takkinsa povarista huuliharpun jolla hän lurautti pienen sävelmän työni iloksi.'' Herrasmies alusta loppuun."